CELEX: 32014R0853
Language: fi
Date: 2014-08-05 00:00:00
Title: Komission täytäntöönpanoasetus (EU) N:o 853/2014, annettu 5 päivänä elokuuta 2014 , Ukrainasta peräisin olevan tai sieltä lähetetyn auringonkukkaöljyn tuontiin sovellettavista erityisehdoista annetun asetuksen (EY) N:o 1151/2009 kumoamisesta  ETA:n kannalta merkityksellinen teksti

6.8.2014   
            
            
               FI
            
            
               Euroopan unionin virallinen lehti
            
            
               L 233/25
            
         KOMISSION TÄYTÄNTÖÖNPANOASETUS (EU) N:o 853/2014,
   annettu 5 päivänä elokuuta 2014,
   Ukrainasta peräisin olevan tai sieltä lähetetyn auringonkukkaöljyn tuontiin sovellettavista erityisehdoista annetun asetuksen (EY) N:o 1151/2009 kumoamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 53 artiklan 1 kohdan b alakohdan ii alakohdan,
   sekä katsoo seuraavaa:
   
               (1)
            
            
               Kun Ukrainasta peräisin olevassa auringonkukkaöljyssä oli todettu korkeita mineraaliparafiinipitoisuuksia, komissio antoi asetuksen (EY) N:o 1151/2009 (2), jolla otettiin 1 päivästä tammikuuta 2010 käyttöön erityisehtoja Ukrainasta peräisin olevan tai sieltä lähetetyn auringonkukkaöljyn tuonnille. Kyseisen asetuksen perusteella Ukrainan terveysministeriön valtuutetun edustajan on annettava järjestelmällisesti todistukset, joissa vahvistetaan, että Euroopan unioniin vietäville auringonkukkaöljylähetyksille on tehty näytteenotto ja määritys ja että ne sisältävät mineraaliparafiinia enintään 50 mg/kg. Lisäksi jäsenvaltioiden toimivaltaisten viranomaisten suorittamalla satunnaisnäytteenotolla unioniin tuonnin yhteydessä varmistetaan, ettei lähetys sisällä mineraaliparafiinia enemmän kuin 50 mg/kg.
            
         
               (2)
            
            
               Koska jäsenvaltioiden toimivaltaiset viranomaiset eivät ole ilmoittaneet vaatimustenvastaisista näytteistä mainitun asetuksen voimaantulon jälkeen, kyseiset erityisehdot on aiheellista kumota.
            
         
               (3)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Kumotaan asetus (EY) N:o 1151/2009.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä elokuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EYVL L 31, 1.2.2002, s. 1.
   
      (2)  Komission asetus (EY) N:o 1151/2009, annettu 27 päivänä marraskuuta 2009, Ukrainasta peräisin olevan tai sieltä lähetetyn auringonkukkaöljyn tuontiin sovellettavista erityisehdoista mineraaliöljyn aiheuttaman saastumisriskin vuoksi ja päätöksen 2008/433/EY kumoamisesta (EUVL L 313, 28.11.2009, s. 36).